Diari Oficial de la Generalitat Valenciana


Sumari del DOGV 6752, del 12-04-2012 (2012/3371)

RESOLUCIÓ de 2 d'abril de 2012 de la Universitat Politècnica de València, per la qual s'anuncia, per a la provisió pel sistema de lliure designació, el lloc de treball PF1854, cap de servei del Gabinet de Normalització Lingüística d'aquesta Universitat Politècnica de València. (Codi: 2012/D/FC/LDUAGL/1).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6752

Data del DOGV
:   12-04-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3371


Data del document
:   02-04-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 d'abril de 2012 de la Universitat Politècnica de València, per la qual s'anuncia, per a la provisió pel sistema de lliure designació, el lloc de treball PF1854, cap de servei del Gabinet de Normalització Lingüística d'aquesta Universitat Politècnica de València. (Codi: 2012/D/FC/LDUAGL/1). [2012/3371]
Atès que hi ha un lloc de treball vacant de naturalesa funcionarial del grup A, subgrup A1, administració especial/sector docent, aquest Rectorat -de conformitat amb el que disposa la Llei 7/2007, de 12 d'abril, de l'Estatut Bàsic de l'Empleat Públic i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i en virtut de les facultats que li confereix el Decret 182/2011, de 25 de novembre, pel qual s'aproven els Estatuts de la Universitat Politècnica de València- resol:
Convocar el procediment de lliure designació per a la provisió del lloc de treball les condicions, els requisits i, si s'escau, els mèrits del qual s'especifiquen en l'annex I a la present resolució, d'acord amb les següents bases:
Primera
Poden prendre part en aquest procediment de lliure designació, els funcionaris de carrera pertanyents al grup A, subgrup A1, sector administració especial/sector docent, de la Universitat Politècnica de València, de la Generalitat Valenciana, de l'administració local i de la resta de les administracions públiques.
Amb caràcter forçós:
Aquells funcionaris de carrera de la Universitat Politècnica de València que es troben en alguna d'aquestes situacions administratives:
1. Suspensos, complit el temps de suspensió.
2. Excedència forçosa.
3. Expectativa de destinació.
4. Adscripció provisional.
No pot participar en aquest procediment de lliure designació aquell personal funcionari que en la data de publicació de la convocatòria porte un temps inferior a dos anys en l'última destinació definitiva adjudicada, amb les excepcions següents:
- Quan es tracte de la provisió de llocs en la mateixa unitat, entenent com a tal cada departament, centre, servei o equivalent.
- Quan ha sigut remogut/da del lloc de treball obtingut per concurs.
- Quan ha cessat en un lloc de lliure designació.
- Quan s'ha suprimit el lloc de treball.
- Quan es troba en la situació d'expectativa de destinació o excedència forçosa.
- Quan es tracta de llocs de treball que tenen assignat major nivell de complement de destinació que el lloc que s'ocupa.
- Quan s'ocupa la primera destinació definitiva adjudicada.
- Quan el lloc que s'ocupa s'ha obtingut com a resultat d'un procés de reassignació d'efectius.
- En el supòsit de reingrés amb reserva de lloc d'igual nivell i localitat en les situacions administratives garantides per la llei.
Segona
Les sol·licituds per a prendre part en aquesta convocatòria s'han de dirigir al Rectorat de la Universitat Politècnica de València, camí de Vera, s/n, 46625 de València, i s'han d'ajustar al model publicat com a annex II, que pot obtenir-se en el Servei de Recursos Humans - Concursos, oposicions i plantilles PAS, o a través de l'adreça d'Internet següent: (personal d'administració i serveis; selecció i provisió).
El termini de presentació d'instàncies és de 15 dies hàbils a partir de l'endemà de la publicació de la present Resolució en el DOCV. Cal presentar-les en el Registre General de la Universitat Politècnica de València, els registres auxiliars de l'EPS Gandia i l'EPS Alcoi, o en qualsevol de les formes establides en l'article 38-4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
A la sol·licitud cal adjuntar una fotocòpia del DNI, la memòria del lloc de treball i la documentació fefaent acreditativa dels mèrits que al·leguen cadascun dels aspirants. Aquests mèrits s'han de fer constar en la sol·licitud, i cal acreditar documentalment aquells dels quals no conste justificació en els respectius expedients personals del Servei de Recursos Humans de la Universitat Politècnica de València.
Amb aquesta finalitat la persona interessada, en el supòsit de pertinença a la Universitat Politècnica de València, pot revisar el seu expedient personal, que consta en el Servei de Recursos Humans d'aquesta Universitat, i també pot consultar les seues dades laborals bàsiques a través de la intranet de la Universitat Politècnica de València triant l'opció Consulta d'expedient personal en l'apartat d'informació econòmica; informació de recursos humans.
Qualsevol modificació de les dades que consten en la sol·licitud, que la persona aspirant vulga canviar una vegada presentada davant el Registre, ha d'efectuar-se de la mateixa forma que anteriorment s'ha detallat. Només es poden fer modificacions de les dades dins del termini de presentació de sol·licituds.
La memòria es presenta dins del mateix termini de presentació de la sol·licitud de participació, conjuntament amb aquesta i els mèrits que s'al·leguen. Transcorregut el termini, en cap cas s'admet la presentació de memòries ni annexos o altres alteracions del que s'haja presentat.
Tercera
El lloc de treball s'adjudica a aquell funcionari o funcionària que es considera idoni, que reuneix els requisits establits per al lloc de treball en la relació de llocs i que figura en l'annex I de la present convocatòria.
Quarta
Per a l'adjudicació del lloc, es poden tenir en compte els mèrits que figuren en l'annex I que tenen relació amb les funcions del lloc de treball convocat.
Cinquena. Comissió de valoració
1. La comissió de valoració està formada pels membres següents:
- President o presidenta, designat pel rector de la Universitat Politècnica de València, personal funcionari de carrera.
- Quatre vocals, designats pel rector de la Universitat Politècnica de València, personal funcionari de carrera.
- Un secretari o secretària, personal funcionari de carrera de la Universitat Politècnica de València, que actua amb veu però sense vot.
Així mateix, es designa una comissió de valoració suplent amb la mateixa composició.
2. Els membres de la comissió de valoració estan subjectes als motius i les causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Contra els actes de la comissió de valoració, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini d'un mes comptador des de l'endemà de la recepció de la notificació o de tres mesos si no hi ha acte exprés. El recurs pot interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.
Sisena. Desenvolupament del procediment
En les convocatòries per a la provisió de llocs per lliure designació, el rector resol, bé l'adjudicació a la persona que considere més idònia, bé que el procediment es declare desert, encara que hi haja personal que reunisca els requisits exigits, si considera que cap dels aspirants resulta idoni per al seu acompliment.
1. Finalitzat el termini de presentació de sol·licituds, el rector dicta una resolució que es publica en el tauler d'anuncis de Recursos Humans, situat a l'edifici del Rectorat, i en la adreça d'Internet següent: (personal d'administració i serveis; selecció i provisió), que conté la relació provisional de persones admeses i excloses a la realització de la provisió, així com els nomenaments dels membres que componen la comissió de valoració.
2. Els aspirants poden, en cas d'error o exclusió, esmenar els defectes en què hagen incorregut en la sol·licitud, o realitzar les reclamacions que consideren convenients en el termini de 10 dies hàbils comptadors a partir de l'endemà de la publicació de la relació esmentada en el paràgraf anterior.
3. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dicta la resolució que conté la relació definitiva de persones admeses i excloses, que és objecte de publicació mitjançant els sistemes prevists en l'apartat 6.1.
4. Una vegada publicada la relació definitiva de persones admeses i excloses, la comissió de valoració procedeix a avaluar els mèrits al·legats pel personal concursant.
5. Posteriorment i en un termini de 48 hores d'antelació com a mínim, es procedeix a citar les persones aspirants a la realització de l'entrevista personal i l'exposició i defensa de la memòria.
L'entrevista té com a objectiu l'exposició i la defensa d'una memòria relacionada amb les funcions i característiques del lloc de treball inclòs en l'annex I, i consisteix en una anàlisi del lloc, les característiques, les condicions, els mitjans necessaris, les propostes de millora en el desenvolupament de les funcions i totes aquelles qüestions que l'aspirant considere d'interès o importància. L'extensió d'aquesta no pot excedir de vint folis a una cara.
6. La comissió de valoració, abans de realitzar la proposta definitiva de resolució d'adjudicació del lloc, la farà pública en el tauler d'anuncis del Servei de Recursos Humans - Concursos, oposicions i plantilles PAS, situat a l'edifici del Rectorat, i en l'adreça d'Internet següent: (gestió del personal d'administració i serveis; selecció i provisió). Les persones interessades disposen d'un termini improrrogable de 10 dies hàbils per a la presentació d'al·legacions a través del Registre General d'aquesta Universitat Politècnica de València, dels registres auxiliars de l'EPS d'Alcoi i l'EPS de Gandia o en qualsevol de les formes establides en l'art. 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
7. Transcorregut aquest termini, la comissió fa la proposta de resolució d'adjudicació del lloc, amb les al·legacions i justificacions presentades, i les eleva al Rectorat, el qual, a la vista d'aquestes, dicta la resolució escaient i la remet al Diari Oficial de la Comunitat Valenciana per a la publicació.
8. En la resolució d'adjudicació s'indica la data en què ha d'efectuar-se el cessament de l'actual lloc de treball i la presa de possessió de la destinació adjudicada. Excepte casos de força major degudament justificats, el termini de presa de possessió comença a comptar a partir de l'endemà del cessament.
En cap cas el canvi de lloc de treball amb motiu de la participació en una convocatòria de lliure designació, no pot comportar la percepció de cap tipus d'indemnització.
Setena. Informació respecte de les dades recollides
1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal el titular del qual és la Universitat Politècnica de València, per a la gestió de les proves i els concursos convocats per la Universitat, com també per a la gestió de la borsa de treball que es puga constituir quan concloga el procés selectiu.
2. El fitxer personal queda sota la responsabilitat del Rectorat de la Universitat Politècnica de València, al camí de Vera, s/n, CP 46916, de València.
3. La informació obtinguda es processa exclusivament per a la gestió de personal.
4. Les dades de caràcter personal es tracten d'acord amb el que estableix el Reial Decret 1.720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adopten les mesures de seguretat necessàries per a garantir la confidencialitat i la integritat de la informació.
5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, situat al camí de Vera, s/n, CP 46644, de València.
Vuitena. Recursos
Contra la present convocatòria i les seues bases, que esgoten la via administrativa, es pot interposar potestativament recurs de reposició davant l'òrgan que l'ha dictada, en el termini d'un mes des de la publicació en el Diari Oficial de la Comunitat Valenciana, d'acord amb el que preveuen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o directament recurs contenciós administratiu davant l'òrgan competent, en el termini de dos mesos des de la publicació en el Diari Oficial de la Comunitat Valenciana de la present Resolució.
València, 2 d'abril de 2012.- El rector: Juan Juliá Igual.
ANNEX I
Codi del lloc: PF1854
Denominació del lloc: cap de servei
Classificació del lloc: A1 27 I050
Unitat de destinació: Gabinet de Normalització Lingüística
Formació específica: Grau Superior de Coneixements de Valencià o titulació homologada oficialment
Localitat: València
Sector: administració especial/sector docent
Les funcions fonamentals del lloc de treball requereixen que la persona seleccionada tinga les característiques següents: capacitat de planificació, organització, control i direcció d'organitzacions complexes; capacitat per a crear, dirigir i liderar equips de treball interdisciplinaris i altament qualificats; capacitat de relació amb professors, grups i altres estructures d'investigació de la Universitat Politècnica de València; capacitat de relació amb l'entorn socioeconòmic (empreses, administracions públiques i institucions).
Funcions del lloc de cap de servei del Gabinet de Normalització Lingüística:
- Coordinar i supervisar el treball del personal d'inferior categoria assignat a la seua unitat.
- Coordinar i dirigir els processos clau, els processos de suport i els projectes de l'Àrea de Promoció i Normalització Lingüística definits actualment i aquells que s'aniran incorporant, en particular els processos clau de formació, d'innovació, de promoció i d'assessorament lingüístic.
- La planificació, direcció, millora, supervisió i seguiment de les diferents actuacions destinades a la prestació dels serveis d'assessorament, terminologia, formació, promoció, innovació, gestió administrativa i qualsevol altre oferit per la unitat.
- Planificar i executar les mesures de política lingüística de la Universitat Politècnica de València.
- Col·laborar amb altres serveis i unitats de la Universitat Politècnica de València en l'aplicació de les accions de política lingüística.
- Promoure, amb caràcter general, totes les actuacions necessàries per a la promoció del valencià a la Universitat Politècnica de València.
- Dirigir les accions d'informació sobre les activitats relacionades amb el valencià.
- Dirigir els plans de formació de valencià per als membres de la comunitat universitària.
- Dirigir el desenvolupament del servei de proves i exàmens de certificació de coneixements de valencià a la Universitat Politècnica de València.
- Liderar i planificar projectes relacionats amb les noves tecnologies aplicades a la formació, a la traducció i a la correcció.
- Dirigir la prestació dels serveis d'assessorament lingüístic i traducció als membres de la comunitat universitària
- Dirigir l'edició i la distribució de les publicacions de l'Àrea de Promoció i Normalització Lingüística.
- Coordinar la revisió i la correcció de les publicacions en valencià de la Universitat.
- Supervisió del format i els continguts de la pàgina de l'Àrea de Promoció i Normalització Lingüística.
- Supervisar el compliment dels compromisos de la carta de serveis de la unitat i tot allò relacionat amb la gestió de la qualitat i la millora.
- Coordinació amb altres serveis lingüístics de les universitats públiques valencianes i de la Xarxa Vives.
- Planificació i organització de l'ús correcte de les instal·lacions i del material.
- Definir les prioritats en posar en marxa processos de suport, projectes i activitats de la unitat.
- Gestió i vigilància del compliment de les normes de seguretat i salut emanades dels òrgans tècnics competents.
- Gestió de residus en l'àmbit del propi lloc de treball.
- Participar en els equips o grups de millora que s'establisquen en la unitat per al desenvolupament de plans de millora.
- Suport a la preparació de la documentació requerida per a la realització de les tasques anteriors.
- I totes aquelles funcions inherents al lloc de treball i la categoria professional.